ಹುಬ್ಲೋಟ್ ವಾಚ್ ಎಲ್ಲಿಂದ ಬಂತು? ಹೇಗೆ ಬಂತು? ಅಂತ ಅಪ್ಪ ಹೇಳಿದ್ದಾರೆ ಯತೀಂದ್ರ ಮೈಸೂರು: ಇಂದು ನಗರದಲ್ಲಿ ಹುಬ್ಲೋಟ್ ವಾಚ್ ವಿವಾದದ ಬಗ್ಗೆ ಮಾತನಾಡಿದ ಶಾಸಕ ಡಾ. ಯತೀಂದ್ರ ಸಿದ್ದರಾಮಯ್ಯ, ಆ ವಾಚ್ ಎಲ್ಲಿಂದ ಬಂತು?, ಹೇಗೆ ಬಂತು? ಅಂತ ಅಪ್ಪ ಹೇಳಿದ್ದಾರೆ. ಆರೋಪ ಬಂದ ಕೂಡಲೇ ಅದನ್ನ ವಾಪಸ್ ಕೊಟ್ಟಿದ್ದು, ವಿಧಾನಸಭೆಯಲ್ಲೇ ಇದನ್ನ ಪ್ರೆಸೆಂಟ್ ಮಾಡಿದ್ದಾರೆ. ಹಾಗೂ ಅದನ್ನು ಯಾರು ಮತ್ತು ಏಕೆ ಗಿಫ್ಟ್ ಕೊಟ್ಟರು ಅಂತ ಸಹ ತಿಳಿಸಿದ್ದಾರೆ. ಈ ವಿಚಾರ ವಿಧಾನಸಭೆಯ ರೆಕಾರ್ಡ್ನಲ್ಲಿದೆ ಆರೋಪ ಮಾಡೋರು ಬೇಕಾದರೆ ಹೋಗಿ ತೆಗೆದು ನೋಡಲಿ ಅಂತಾ ತಿರುಗೇಟು ನೀಡಿದ್ದಾರೆ. ಹುಬ್ಲೋಟ್ ವಾಚ್ ವಿಚಾರವನ್ನು ನಿನ್ನೆ ನಡೆದ ಸುದ್ದಿಗೋಷ್ಠಿಯಲ್ಲಿ ಡಿಸಿಎಂ ಅಶ್ವತ್ಥ್ ನಾರಾಯಣ್ ಮಾತನಾಡಿದ್ದರು. ಇಂದು ಆ ವಾಚ್ ಎಲ್ಲಿದೆ? ಯಾರು ಕೊಟ್ಟಿದ್ದು ಅಂತಾ ಕೂಡ ಪ್ರಶ್ನಿಸಿದ್ರು. ಈ ಹಿನ್ನೆಲೆಯಲ್ಲಿ ತಂದೆಯ ರಕ್ಷಣೆಗೆ ನಿಂತಿರುವ ಪುತ್ರ ಡಾ.ಯತೀಂದ್ರ, ನಾವು ರಾಜ್ಯ ಸರ್ಕಾರದ ಲೆಕ್ಕ ಕೇಳುತ್ತಿದ್ದೇವೆ. ಲೆಕ್ಕ ಕೊಟ್ಟರೆ ಎಲ್ಲಿ ತಮ್ಮ ಭ್ರಷ್ಟಾಚಾರ ಬಯಲಾಗುತ್ತೋ ಅಂತ ಈ ರೀತಿತಿ ಇಲ್ಲ ಸಲ್ಲದ ಆರೋಪ ಮಾಡಲಾಗುತ್ತಿದೆ ಅಂತಾ ಅವರು ತಿಳಿಸಿದ್ದಾರೆ.